“กฟผ.” ยันเหตุแผ่นดินไหวในลาว ขนาด 3.9 วันนี้ ไม่กระทบเขื่อน-โรงไฟฟ้า
"การไฟฟ้าฝ่ายผลิตแห่งประเทศไทย" (กฟผ.)​ เผย วันนี้ (14 เม.ย.63)​ เกิดเหตุแผ่นดินไหวในสปป.ลาว ขนาด 3.9 ยืนยันไม่ส่งผลกระทบความมั่นคงของเขื่อน-โรงไฟฟ้า
"การไฟฟ้าฝ่ายผลิตแห่งประเทศไทย" (กฟผ.)​ เผย วันนี้ (14 เม.ย.63)​ เกิดเหตุแผ่นดินไหวในสปป.ลาว ขนาด 3.9 ยืนยันไม่ส่งผลกระทบความมั่นคงของเขื่อน-โรงไฟฟ้า
14 เม.ย. 2563

นายจรัญ คำเงิน ผู้ช่วยผู้ว่าการบริหารจัดการความยั่งยืน การไฟฟ้าฝ่ายผลิตแห่งประเทศไทย (กฟผ.) ในฐานะรองโฆษก กฟผ. เปิดเผยว่า วันนี้ (14 เม.ย.63)​ ได้เกิดเหตุแผ่นดินไหวขนาด 3.9 ในพื้นที่สาธารณรัฐประชาธิปไตยประชาชนลาว จำนวน 2 ครั้ง
โดยครั้งแรกเกิดขึ้นเมื่อเวลา 04.03 น. และครั้งที่ 2 เมื่อเวลา 05.37 น. พื้นที่เกิดแผ่นดินไหวห่างจากเขื่อนแม่จาง จ.ลำปาง ไปทางทิศตะวันออกเฉียงเหนือประมาณ 212 และ 214 กิโลเมตร (กม.) ห่างจากเขื่อนสิริกิติ์ จ.อุตรดิตถ์ ไปทางทิศตะวันออกเฉียงเหนือประมาณ 214 และ 217 กม.
ทั้งนี้ ไม่มีรายงานความรู้สึกสั่นไหวและไม่ส่งผลกระทบต่อความมั่นคงของเขื่อนแม่จาง เขื่อนสิริกิติ์ และเขื่อนต่างๆ รวมทั้งโรงไฟฟ้าของ กฟผ. โดยเจ้าหน้าที่ กฟผ. ได้ดำเนินการตรวจสอบสภาพเขื่อนแล้ว พบว่ามีสภาพมั่นคงปกติ ขอให้ประชาชนมั่นใจในความปลอดภัยและความมั่นคงของระบบไฟฟ้าไทย